
Rezumat: Activitatea notarilor publici şi notarială este reglementată prin Legea nr. 
36 din 12 mai 1995 , cu modificările şi completările ulterioare, lege prin care a fost 
abrogat Decretul nr. 377 din 14 octombrie 1960 pentru organizarea și funcționarea 
Notariatului de Stat. Reglementarea a fost realizată prin lege organică, de natură să 
asigure stabilitate profesiei, buna poziţionare a acesteia în cadrul profesiilor juridice 
liberale, nu în ultimul rând, să asigure stabilitate normativă. Exercitând o profesie 
juridică liberală, sub autoritatea Ministerului Justiţiei, notarul public este un furnizor 
de servicii publice, emite înscrisuri oficiale, în acord cu legea şi cu voinţa 
solicitanţilor respectivelor servicii. 

Abstract: The activity of notaries public and notaries is regulated by Law no. 36 of 
May 12, 1995, with subsequent amendments and completions, law by which Decree 
no. 377 of October 14, 1960 for the organization and functioning of the State Notary. 
The regulation was made by organic law, able to ensure the stability of the 
profession, its good positioning within the liberal legal professions, last but not least, 
to ensure normative stability. Exercising a liberal legal profession, under the 
authority of the Ministry of Justice, the notary public is a provider of public services, 
issues official documents, in accordance with the law and the will of the applicants 
for those services. 

Introducere 


Activitatea notarilor publici şi notarială este reglementată prin Legea nr. 
36 din 12 mai 19952, cu modificările şi completările ulterioare, lege prin care a fost 
abrogat Decretul nr. 377 din 14 octombrie 1960 pentru organizarea şi funcţionarea 
Notariatului de Stat. Reglementarea a fost realizată prin lege organică, de natură 
să asigure stabilitate profesiei, buna poziționare a acesteia în cadrul profesiilor 
juridice liberale, nu în ultimul rând, să asigure stabilitate normativă. 


Asistent univ. dr., Facultatea de Drept, Universitatea „Alexandru Ioan Cuza” din Iași, 
email: alexandru.toader(Quaic.ro 

2 Publicată în Monitorul Oficial al României, Partea I, nr. 732 din 18 octombrie 2011. 
Publicat în Buletinul Oficial al României, nr. 22 din 22 octombrie 1960. 

Exercitând o profesie juridică liberală, sub autoritatea Ministerului 
Justiţiei, notarul public este un furnizor de servicii publice, emite înscrisuri oficiale, 
în acord cu legea şi cu voinţa solicitanţilor respectivelor servicii. 


Constituţionalitatea legislaţiei privind notarii publici şi activitatea 
notarială 


Există prezumția relativă de conformitate a legislaţiei, în general, cu 
normele şi valorile constituţionale, prezumție în care se încadrează şi legislaţia 
notarială. În repetate rânduri, legislaţia notarială a fost supusă controlului de 
constituționalitate. 

Examinând criticile formulate, prin raportare la normele și valorile 
constituționale, instanţa de contencios constituțional a statuat, în sensul că: 

(1) este constituționalăt dispoziția legală” care dă posibilitatea notarului 
public de a îndrepta sau completa actele notariale care prezintă erori materiale sau 
omisiuni vădite. 

Controlul de constituţionalitate a fost realizat prin raportare la art. 44 alin. 
(1), referitor la dreptul de proprietate, art. 52 alin. (2), referitor la dreptul persoanei 
vătămate la o autoritate publică, respectiv, condiţiile şi limitele exercitării acestui 
drept se stabilesc prin lege organică. 

Curtea a luat în considerare faptul că îndreptarea erorilor materiale sau a 
omisiunilor vădite se realizează din oficiu sau la cerere, după o procedură 
determinată, cu citarea și acordul părţilor, iar faptul că neprezentarea părţilor 
prezumă acordul acestora, nu este de natură să încalce prevederile constituționale 
invocate. 

(2) este constituţională“ conferirea puterii de titlu executoriu actului 
autentificat de către notarul public care constată o creanţă certă şi lichidă. 

Prevederile legale” deduse controlului de constituţionalitate au fost 
examinate prin raportare la art. 73 alin. (2) din Constituţie, care stabileşte domeniul 
de reglementare prin lege organică. 


Curtea Constituțională a României, Decizia nr. 461 din 15 mai 2007, publicată în 
Monitorul Oficial al României, Partea I, nr. 361 din 28 mai 2007. 

„Actele notariale care prezintă erori materiale sau omisiuni vădite pot fi îndreptate sau 
completate prin încheiere de către notarul public, la cerere sau din oficiu, cu acordul 
părților, dacă lucrările cuprind date care fac posibilă îndreptarea greşelilor sau completarea 
omisiunilor. Acordul părților se prezumă dacă, fiind legal citate, nu-şi manifestă opunerea. 
Despre îndreptarea sau completarea efectuată se face menţiune pe toate exemplarele 
actului”. 

Curtea Constituțională a României Decizia nr. 339 din 4 decembrie 2001, publicată în 
Monitorul Oficial al României, Partea I, nr. 53 din 25 ianuarie 2002. 

„Actul autentificat de notarul public care constată o creanţă certă şi lichidă are putere de 
titlu executoriu la data exigibilităţii acesteia. În lipsa actului original, titlul executoriu îl 
poate constitui duplicatul sau copia legalizată de pe exemplarul din arhiva notarului 


public”. 

Curtea a luat în considerare faptul că nu există o cerință de rang 
constituțional prin care procedura civilă să fie supusă reglementării prin lege 
organică, dar şi jurisprudenţa în materie. 

(3) este constituțională” competenţa exercitării acțiunii disciplinare, de către 
Colegiul director, a judecării acesteia de către Consiliul de disciplină, precum şi a 
termenului de 10 zile pentru formularea contestaţiei împotriva hotărârii date. 

Prevederile legale!” deduse controlului de constituţionalitate au fost 
examinate prin raportare la art. 21, referitoare la accesul la justiţie, art. 53, 
referitoare la restrângerea exerciţiului unor drepturi sau libertăţi, respectiv, art. 
126, referitoare la instanțele de judecată. 

Curtea a luat în considerare faptul că nu ne aflăm într-o procedură 
jurisdicțională special administrativă, ci într-o procedură disciplinară, cele două 
Consilii sunt organisme profesionale, cu competenţe în domeniul răspunderii 
disciplinare a notarilor publici, precum şi faptul că termenul rezonabil se referă la 
durata unei proceduri, nu la termenul în care o parte poate formula o anumită cale 
de atac. 


3 Curtea Constituţională a României Decizia nr. 718 din 29 decembrie 1997, publicată în 


Monitorul Oficial al României, Partea I, nr. 396 din 31 decembrie 1997; Decizia nr. 63 din 
20 aprilie 1999, publicată în Monitorul Oficial al României, Partea I, nr. 263 din 9 iunie 
1999. 

Curtea Constituţională a României Decizia nr. 650 din 10 iunie 2008, publicată în 
Monitorul Oficial al României, Partea I, nr. 560 din 24 iulie 2008. 

„Art. 41 (1) Acţiunea disciplinară se exercită de Colegiul director şi se judecă de Consiliul 
de disciplină. 

(2) Pentru suspendarea din funcţie sau excluderea din profesie este obligatorie o cercetare 
prealabilă, care se efectuează de către Colegiul director. 

(3) Audierea celui în cauză este obligatorie, acesta fiind îndreptăţit să ia cunoştinţă de 
conţinutul dosarului şi să-şi formuleze apărarea. 

(4) Consiliul de disciplină citează părţile şi pronunţă o hotărâre motivată, care se comunică 
acestora. 

(5) Împotriva hotărârii părţile pot face contestaţie la Consiliul uniunii, în termen de 10 zile 
de la comunicare. 

(6) Hotărârea Consiliului uniunii poate fi atacată la instanța judecătorească competentă, 
civilă sau de contencios administrativ, după caz. 

(7) Hotărârea definitivă se comunică şi Ministerului Justiției. 

(8) Procedura judecării abaterilor disciplinare se stabileşte prin regulament. 

Art. 42 Sancţiunile disciplinare se aplică în raport cu gravitatea faptelor şi constau în: 

a) observaţie scrisă; 

b) amendă de la 5 lei la 20 lei, care se face venit la bugetul Camerei Notarilor Publici. 
Neachitarea în termen de 30 de zile de la data rămânerii definitive a hotărârii atrage 
suspendarea de drept a notarului public până la achitarea sumei. 

Hotărârea definitivă constituie titlu executoriu; 

c) suspendarea din funcţie pe o durată de maximum 6 luni; 

d) excluderea din profesie”. 

(4) este constituțional” termenul în care poate să fie exercitată acţiunea în 
stabilirea răspunderii disciplinare a notarilor publici. 

Prevederile legale!? deduse controlului de constituționalitate au fost 
examinate prin raportare la art. 11 alin. (1) şi (2), referitoare la dreptul internaţional 
şi dreptul intern, art. 15 alin. (1), referitoare la universalitatea legii, respectiv, 
cetățenii beneficiază de drepturile și libertăţile consacrate prin Constituţie şi prin 
alte legi și au obligaţiile prevăzute de acestea, art. 16 alin. (1), referitoare la faptul 
că cetăţenii sunt egali în faţa legii şi a autorităţilor publice, fără privilegii şi fără 
discriminări, respectiv, art. 20, referitoare la tratatele internaţionale şi drepturile 
omului. 

Curtea a luat în considerare faptul că norma legală criticată reglementează 
procedura referitoare la exercitarea acţiunii disciplinare, fără să conţină vreo 
reglementare referitoare la prescripţia dreptului de exercitare a acestei acţiuni ori 
la decăderea din dreptul de a angaja răspunderea disciplinară, iar hotărârea poate 
să fie atacată în instanţa de judecată. 

(5) este constituţională! norma care permite persoanelor străine de moştenire 
să conteste certificatul de moştenitor. 

Prevederile legale! deduse controlului de constituţionalitate au fost 
examinate prin raportare la art. 16, referitor la egalitatea în drepturi, art. 24, 
referitor la dreptul la apărare, respectiv, art. 44, referitor la dreptul de proprietate 
privată. 

Curtea a luat în considerare faptul că certificatul de moştenitor nu 
constituie titlu de proprietate. În același timp, certificatul de moştenitor nu înlătură 
posibilitatea persoanelor străine de moştenire de a emite pretenţii asupra bunurilor 
cuprinse în masa succesorală, de a face dovada drepturilor lor asupra acestor bunuri 
şi de a-și apăra drepturile și interesele în justiție. 

(6) este constituțională!” competența Ministerului Justiţiei în stabilirea 
numărului de notari publici şi a birourilor de notari publici, la propunerea Consiliului 
Uniunii Naţionale a Notarilor Publici. 


11 Curtea Constituţională a României Decizia nr. 1108 din 8 septembrie 2011, publicată în 


Monitorul Oficial al României, Partea I, nr. 783 din 4 noiembrie 2011. 
12 Art. 41 din Legea nr. 36/1995, supracit. 
13 Curtea Constituţională a României Decizia nr. 809 din 3 iulie 2008, publicată în 
Monitorul Oficial al României, Partea I, nr. 587 din 5 august 2008. 
„Cei care se consideră vătămaţi în drepturile lor prin emiterea certificatului de moştenitor 
pot cere instanţei judecătoreşti anularea acestuia şi stabilirea drepturilor lor, conform legii. 
Până la anularea sa prin hotărâre judecătorească, certificatul de moştenitor face dovada 
deplină în privința calității de moştenitor şi a cotei sau bunurilor care se cuvin fiecărui 
moştenitor în parte”. 
Curtea Constituţională a României Decizia nr. 83 din 30 aprilie 1997, publicată în 
Monitorul Oficial al României, Partea I, nr. 199 din 19 august 1997. 

Prevederile legale! criticate au fost deduse controlului de constituțio- 
nalitate prin raportare la art. 15, referitoare la universalitatea legii. 

Curtea a luat în considerare faptul că notarul public exercită un serviciu 
public şi este necesar ca elementele și condiţiile de organizare în teritoriu a acestui 
serviciu public, precum şi numărul anual de notari care să acopere cerinţele, 
potrivit nevoilor cetăţenilor, să fie stabilite, nu discreţionar, ci la propunerea 
Consiliului Uniunii Naţionale a Notarilor Publici, de către Ministerul Justiţiei în 
calitate de organ de specialitate al administraţiei publice centrale. 

Soluţia plasării notarilor publici sub autoritatea Ministerului justiţiei se 
regăsește în legislaţiile europene. Astfel, în Letonia, notarii publici sunt numiţi, 
transferați și revocaţi de către ministrul justiţiei. În Austria, potrivit art. 9 din Codul 
notariatului, din 25 iulie 18711, numărul notarilor publici, repartizarea şi reşedinţa 
acestora sunt stabilite prin decret al ministrului justiţiei. În Germania, potrivit art. 
1 din Codul federal al notarului din 24 februarie 196118, astfel cum a fost modificat 
prin a şasea lege de modificare a Codului federal al notariatului, din 15 iulie 200619, 
notarii sunt numiţi de landuri în calitate de titulari ai unei funcții publice 
independenţi, cu atribuţii de autentificare a actelor juridice și alte atribuţii în 
domeniul „administrării justiției cu titlu preventiv”. Misiunea de „justiţie 
preventivă” ar fi, aşadar transferată de stat notarilor în vederea descărcării rolului 
instanţelor. Soluţia normativă poate să fie promovată și în legislația din ţara 
noastră, având drept scop şi finalitate degrevarea instanţelor de judecată de acele 
cauze cu impact social redus și neconflictuale, prin aceasta reducându-se volumul 
de activitate înregistrat pe rolul instanţelor de judecată. Redistribuirea acestor 
competenţe poate fi partajată cu alte autorităţi, spre exemplu registrul comerțului, 
instituţie aflată tot sub autoritatea Ministerului justiţiei. 


16 „(I)Consiliul Uniunii Naţionale a Notarilor Publici este constituit din câte un reprezentant 


al fiecărei Camere a Notarilor Publici, din care se aleg preşedintele şi doi vicepreşedinţi, în 
condiţiile stabilite prin statutul uniunii. 
(2) Consiliul uniunii are următoarele atribuţii: a) propune ministrului justiției numirea, 
suspendarea, revocarea ori încetarea calităţii de notar public; 
b) propune ministrului justiției numărul necesar al birourilor de notari publici şi condiţiile 
de desfăşurare a examenelor de notari publici; 
c) stabileşte, cu aprobarea ministrului justiţiei, onorariile minimale pentru serviciile 
prestate de notarii publici; 
d) aprobă cotele de contribuţie ale birourilor notarilor publici la Cameră, precum şi cele ale 
Camerelor la Uniunea Naţională a Notarilor Publici, potrivit statutului acesteia; 
e) reprezintă Uniunea Naţională a Notarilor Publici în raporturile cu terţii, pe plan intern 
şi internaţional; 
f) îndeplineşte alte atribuţii prevăzute de lege sau de regulament". 

17 În versiunea care rezultă din BGBI. I, 164.2005. 

18 BGBI. 1961 I, p. 97. 

1 BGBI. 20061, p. 1531. 

Constituţionalizarea legislaţiei referitoare la notarii publici şi 
activitatea notarială 


Procesul de constituționalizare a normelor juridice este procesul prin care 
acestea sunt puse în acord cu legea fundamentală, preferabil să fie ab initio, 
concomitent cu elaborarea și adoptarea lor. Uneori, constituţionalizarea se 
realizează ulterior, fie prin modificarea normei, prin punerea în acord cu legea 
fundamentală, fie prin controlul de constituționalitate, prin adoptarea unor decizii 
interpretative ori de constatare a neconstituționalităţii, cu efectele specifice 
rezultând din Constituţie. 

În acest sens, soluționând excepţia de neconstituţionalitate ridicată de către 
un notar public, instanţa de contencios constituțional, a statuat că: 

(1) este neconstituțională” incriminarea faptei constând în reținerea şi 
nevărsarea, cu intenție, în cel mult 30 de zile de la scadenţă, a sumelor reprezentând 
impozite şi contribuţii cu reţinere la sursă. 

Prevederile legale?! criticate, art. 6 din Legea nr. 242 din 200577, au fost 
deduse controlului de constituționalitate prin raportare la art. 23 alin. (12), nicio 
pedeapsă nu poate fi stabilită sau aplicată decât în condiţiile şi în temeiul legii şi 
art. 7, nicio pedeapsă fără lege, din Convenţia pentru apărarea drepturilor omului 
şi a libertăţilor fundamentale. 

Curtea a luat în considerare faptul că orice lege trebuie să fie previzibilă, 
sens în care şi CEDO a statuat că legea trebuie să fie accesibilă justiţiabilului și 
previzibilă în ceea ce priveşte efectele sale. Chiar dacă norma de incriminare 
constatată ca fiind neconstituțională era cuprinsă în legea referitoare la prevenirea 
şi combaterea evaziunii fiscale, prin obligaţiile şi efectele juridice pe care aceasta le 
producea afecta şi activitatea desfășurată de către notarii publici. 

(2) cerința supralegalizării actelor oficiale străine „este constituțională”, în 
măsura în care nu se aplică actelor notariale încheiate în ţări care au aderat la 
Convenţia de la Haga, adoptată la 5 octombrie 1961, ori în ţări cu care România are 
încheiate convenţii, tratate sau acorduri privind asistenţa juridică în materie civilă, 
care prevăd scutirea de orice legalizare”. 

Prevederile  legale?* criticate, au fost deduse controlului de 
constituţionalitate, prin raportare la art. 44, referitoare la dreptul de proprietate 
privată. 

2 Curtea Constituţională a României, Decizia nr. 363 din 7 mai 2015, publicată în 

Monitorul Oficial al României, Partea I, nr. 495 din 6 iulie 2015. 

21 Art. 6 „Constituie infracţiune şi se pedepseşte cu închisoare de la un an la 6 ani reținerea 
şi nevărsarea, cu intenţie, în cel mult 30 de zile de la scadență, a sumelor reprezentând 
impozite sau contribuţii cu reținere la sursă.” 

22 Publicată în Monitorul Oficial al României, Partea I, nr. 672 din 27 iulie 2005. 

23 Curtea Constituţională a României, Decizia nr. 195 din 31 martie 2015, publicată în 

Monitorul Oficial al României, Partea I, nr. 396 din 5 iunie 2015. 

„d) este însoțit de o traducere legalizată, dacă actul nu este întocmit în limba română. În 

cazul actului autentic notarial, acesta trebuie să fie încheiat de un notar public în funcţie 

în România”. 

Curtea a luat în considerare faptul că textul de lege criticat contravine 
obligaţiei de a scuti supralegalizarea actelor care urmează să fie prezentate pe 
teritoriul României, obligaţie asumată de statul român prin Convenţia cu privire la 
suprimarea cerinţei supralegalizării actelor oficiale străine, adoptată la Haga la 5 
octombrie 1961. Condiţia prevăzută de textul de lege criticat conduce şi la 
nerespectarea obligaţiei asumate de România prin tratatele bilaterale privind 
asistenţa juridică în cauzele civile, prin care statul român s-a obligat să respecte 
valabilitatea pe teritoriul său a actelor care au fost întocmite sau certificate de un 
organ de stat sau de către o persoană oficială pe teritoriul celeilalte părți, fără vreo 
altă certificare. 


Asigurarea conformităţii legislaţiei notariale cu normele şi valorile 
europene 


Premisa de lucru este renunțarea la condiția impusă candidaţilor la funcţia 
de notar public de a avea numai cetățenia română. 

Prin prevederile art. 16 lit. a) din Legea notarilor publici şi a activităţii 
notariale, de la vocaţia dobândirii calităţii de notar public, erau excluse persoanele, 
cetățeni români, care aveau și altă cetăţenie. Se considera că norma realizează o 
discriminare între cele două categorii de cetăţeni europeni, fără a exista o justificare 
obiectivă, motiv pentru care norma legală a fost criticată ca fiind neconstituțională. 

Între momentul sesizării instanţei de contencios constituţional, cu excepţia 
de neconstituţionalitate, şi momentul soluționării acesteia, prin Ordonanţa de 
urgență a Guvernului nr. 166/200875, norma criticată a fost modificată, în sensul 
eliminării prevederii potrivit căreia pentru dobândirea calităţii de notar public pot 
candida numai acele persoane care au doar cetăţenia română. 

Sesizat fiind, cu existenţa unei fapte discriminatorii, prin refuzul primirii la 
concursul de notar public a unei persoane care avea o dublă cetăţenie, Consiliul 
Naţional pentru Combaterea Discriminării a constata existența unei forme de 
discriminare, în sensul prevederilor art. 1 alin. (2) lit. c) şi i), art. 2 alin. (1) din O. G. 
nr. 137/2000 privind prevenirea şi sancţionarea tuturor formelor de discriminare, 
cu modificările şi aprobările ulterioare?6. 

Dacă la momentul ridicării excepţiei de neconstituţionalitate, în fața 
instanţei de judecată, norma apărea ca fiind neconstituţională, dat fiind faptul că 
aceasta a fost abrogată până la momentul deciziei instanţei de control 
constituțional, decizia pronunțată a fost aceea de respingere a excepţiei de 
neconstituționalitate ca devenită inadmisibilă?. 


25 O.U.G. nr. 166 din 19 noiembrie 2008 pentru modificarea art. 16 lit. a) din Legea notarilor 


publici şi a activității notariale, publicată în Monitorul Oficial al României, Partea I, nr. 
789 din 25 noiembrie 2008. 

CNCD, Hotărârea nr. 541/2008, publicată în www.encd.org.ro din 17 septembrie 2008, 
sursa: www.encd.org.ro 

Curtea Constituţională a României Decizia nr. 191 din 12 februarie 2009, publicată în 
Monitorul Oficial al României, Partea I, nr. 160 din 16 martie din 2009. 

Intervenţia legislativă, constând în renunţarea la soluţia restrictivă și 
discriminatorie, a evitat, pe de o parte, constatarea neconstituţionalităţii normei 
criticate, pe de altă parte o eventuală constatare a acesteia în dezacord cu valorile 
europene. Aceasta deoarece, Directiva 2005/36/CE a Parlamentului European şi a 
Consiliului din 7 septembrie 2005 privind recunoașterea calificărilor profesionale, 
în considerentul (41) prevede că "nu aduce atingere aplicării articolului 39 alineatul 
(4) [CE] şi a articolului 45 [CE], în special în ceea ce privește notarii”. 


Posibilitatea extinderii competenţelor notarului public 


Prin modificări succesive, competențele notarului public au fost extinse, 
transferându-se parte dintre atribuţiile altor autorităţi publice, având drept 
consecință directă valorificarea drepturilor și intereselor fundamentale prin 
proceduri neconflictuale, pe de o parte, degrevarea activităţii unora dintre 
autorităţile statului, pe de altă parte. Cu titlu exemplificativ, facem referire la 
procedura divorțului, dată şi în competenţa notarului public prin prevederile art. 
375 din noul Cod civil, cu modificările şi completările ulterioare, prevederi 
potrivit cărora notarul public este abilitat, să constate divorțul prin acordul 
soţilor şi să elibereze certificatul de divorţ, inclusiv dacă există copii minori 
născuţi din căsătorie, din afara ei sau adoptați. 


Concluzii 


Considerăm că, urmând exemplul altor legislații europene, redistribuirea 
competenţelor, în sensul degrevării activităţii instanţelor de judecată cu privire la 
fapte de rezonanţă socială redusă, neconflictuală, în cadrul autorităţilor aflate sub 
autoritatea Ministerului Justiţiei, spre exemplu şi către registrul comerțului, poate 
fi soluţia reducerii volumul de activitate al instanţelor de judecată, una dintre 
consecinţe fiind și reducerea termenului de soluționare a cauzelor. 


28 Publicată în Monitorul Oficial al României, Partea I, nr. 511 din 24 iulie 2009; Republicată 
în Monitorul Oficial al României, Partea I, nr. 505 din 15 iulie 2011. 

